Достар, біз «Алматыкітап» баспасының электрондық оқулықтарын пайдалану бойынша қарапайым қадамдарды жариялау жөнінде шешім қабылдадық.

Сіздерге осы ақпаратты сақтауды ұсынамыз, өйткені алдағы уақытта оқушылардың сабақты үйден шықпай оқулары мүмкін.

Маңызды ақпарат! Қазіргі кезде барлық оқулықтар тегін. Тіркелу қажет емес.

Сонымен, көрейік...

1. Интернеттен www.opiq.kz сайтына кіреміз.

2. «Кітапхана» бөлімін таңдаймыз.

3. Сіздердің алдарыңызда қазіргі кезде мектеп бағдарламасында 1˗11˗сыныптарда пайдаланылып жатқан барлық оқулықтар көрінеді.

4. Іздеу арқылы өзіңізге қажет оқулықты (тілін, сыныбын, пәнді) таңдайсыз.

5. Ашасыз, қажетті параграфты таңдайсыз.

6. Әрбір сабақ өзін˗өзі тексеруге арналған интерактивті тапсырмаларды қамтиды (мысалы https://www.opiq.kz/kit/20/chapter/1059)

7. Тапсырмаға жауабыңызды енгізесіз және оның дұрыстығын тексересіз.

8. Әр тапсырманың соңындағы «Тағы да осы тақырып бойынша» деген жазуға назар аударуларыңызды сұраймыз.  Үстіне басқан кезде, осы тақырыпты тағы қай жерде оқып үйрену қажет болатынын көреміз.

9. Кез келген мәселе туындаған жағдайда, түсініктемеге немесе мессенджерге жүгінсеңіз, жедел жауап береміз.

Сәттілік тілейміз!